Familien klarer å stikke av gjennom et stort synkehull i Maggies sandkasse. De flykter deretter til Alaska, for å begynne ett nytt liv. Ved et sirkus vinner Homer en konkurranse, og får en lastebil i premie som familien bruker til å reise videre. Etter tre måneder med mislykkede rømningsforsøk begynner det å dukke opp enkelte sprekker i kuppelen. Russ Cargill, som ikke ønsker at nyheten om hva han har gjort skal bli for utbredt, planlegger å ødelegge hele Springfield. I Alaska ser Simpson-familien en annonse på TV med Tom Hanks, for en ny Grand Canyon nøyaktig der Springfield pleide å ligge. Når de forstår at hjembyen deres er i fare, velger Marge og barna å vende hjem. Men Homer er imot å hjelpe menneskene som jagde familien deres ut av byen.